Babelscape/SREDFM huggingface dataset:
Βαβουνίγια

Η Βαβουνίγια (ταμίλ:: வவுனியா, σιναλέζικα: වවුනියා) είναι μια μεγάλη πόλη στη Βόρεια Περιφέρεια στη Σρι Λάνκα, που διοικείται από το Αστικό Συμβούλιο. Είναι η κύρια πόλη στην επαρχία Βαβουνίγια, και είχε πληθυσμό 67.856 κατοίκων το 2007. 

Η Έδρα των Δυνάμεων Ασφαλείας στο Βάνι βρίσκεται στη Βαβουνίγια. Η πόλη έχει σιδηροδρομικό σταθμό που βρίσκεται στη Βόρεια Γραμμή. Επίσης εδώ βρίσκεται το αεροδρόμιο της Βαβουνίγια, το οποίο χρησιμοποιείται από την Πολεμική Αεροπορία της Σρι Λάνκα.

Η Βαβουνίγια βρίσκεται στο κέντρο της περιοχής Βάννι και είναι η πύλη προς τη Βόρεια Περιφέρεια, όπου οι άνθρωποι μπορούν να έχουν πρόσβαση σε όλες τις βόρειες πόλεις γρήγορα.
Λουδοβίκος Ιωσήφ της Γαλλίας

O Λουδοβίκος Ιωσήφ της Γαλλίας ("Λουδοβίκος Ιωσήφ Χαβιέ Φραγκίσκος", 22 Οκτωβρίου 1781 - 4 Ιουνίου 1789) ήταν το δεύτερο παιδί και ο μεγαλύτερος γιος του βασιλιά Λουδοβίκου ΙΣΤ΄ και της Μαρίας Αντουανέτας. Ως γιος ενός βασιλιά της Γαλλίας, ήταν fils de France ("γιος της Γαλλίας"), και ως ο μεγαλύτερος γιος και κληρονόμος, ήταν Δελφίνος της Γαλλίας.

Ο Λουδοβίκος Ιωσήφ πέθανε στην ηλικία των επτά ετών από φυματίωση, αφήνοντας κληρονόμο τον μικρότερο αδερφό του, Λουδοβίκο-Κάρολο.
Βασιλική του Μαριατσέλ

Η Βασιλική του Μαριατσέλ (γερμανικά: "Basilika von Mariazell") είναι ο πιο σημαντικός τόπος λατρείας στην Αυστρία και ένας από τους σημαντικότερους στην Ευρώπη. Εντός της εκκλησίας βρίσκεται μια θαυματουργή εικόνα της Παρθένου Μαρίας, στην οποία είναι αφιερωμένη ο ναός.
Έλληνες της Αλβανίας

Οι Έλληνες της Αλβανίας ή Βορειοηπειρώτες είναι Έλληνες που κατοικούν στη Δημοκρατία της Αλβανίας. Ο τρόπος ζωής, η γλώσσα καθώς τα ήθη και τα έθιμα των Βορειοηπειρωτών είναι άρρηκτα συνδεδεμένα έως και σήμερα με την πολιτιστική κληρονομιά που αποκόμισαν οι ίδιοι προ γενεών από την χώρα καταγωγής τους, την Ελλάδα. Το μεγαλύτερο ποσοστό είναι συγκεντρωμένο στο νότιο τμήμα της χώρας, στις περιοχές του βόρειου τμήματος της ιστορικής περιοχής της Ηπείρου (εξ' ου και τα ονόματα "Βόρεια Ήπειρος" και "Βορειοηπειρώτες"). Γνωστές πόλεις της περιοχής αυτής είναι οι Άγιοι Σαράντα (αλβανικά: Sarandë), το Αργυρόκαστρο (αλβανικά: Gjirokastër) και η Χειμάρρα (αλβανικά: Himarë) .

Οι Έλληνες που κατοικούν στη μειονοτική ζώνη της Αλβανίας (περιέχει 99 χωριά) αναγνωρίζονται επίσημα από την Αλβανία ως Ελληνική Εθνική Μειονότητα της Αλβανίας 

Το 1913 μετά το τέλος πέντε αιώνων οθωμανικής κυριαρχίας η περιοχή προσαρτήθηκε στο νεοσύστατο αλβανικό κράτος. Την επόμενη χρονιά οι Έλληνες επαναστάτησαν και διακήρυξαν την ανεξαρτησία της και κατόπιν, με το πρωτόκολλο της Κέρκυρας, η περιοχή της Νότιας Αλβανίας / Βορείου Ηπείρου αναγνωρίστηκε ως αυτόνομη περιοχή υπό αλβανική κυριαρχία. Η αυτονομία κράτησε για λίγους μήνες μέχρι που ξέσπασε ο Α' Παγκόσμιος Πόλεμος

Στα νεώτερα χρόνια ο ελληνικός πληθυσμός υπέφερε από την απαγόρευση χρήσης της ελληνικής γλώσσας εκτός της λεγόμενης μειονοτικής ζώνης, η οποία είχε παραμείνει και κατά την κομμουνιστική περίοδο. Σύμφωνα με τους εκπροσώπους της ελληνικής μειονότητας, η ύπαρξη ελληνικού πληθυσμού πέρα από την μειονοτική ζώνη αμφισβητείται ακόμα από τις αρχές της γειτονικής χώρας. Κατά τη διάρκεια της κομμουνιστικής κυριαρχίας πολλοί Έλληνες μέλη πολιτικών κομμάτων αναγκάστηκαν να διακόψουν τις σχέσεις τους με την Ορθόδοξη Εκκλησία. Στις μέρες μας ο αριθμός των Ελλήνων που μένουν στην Αλβανία έχει μειωθεί σημαντικά σε σχέση με το παρελθόν κυρίως λόγω της μετανάστευσης προς την Ελλάδα, ωστόσο ο συνολικός αριθμός των Ελλήνων της Αλβανίας είναι ζήτημα που απασχολεί τις δύο χώρες. Η Αλβανία και η Ελλάδα έχουν διαφορετικές εκτιμήσεις σχετικά με το μέγεθος του πληθυσμού τα τελευταία 20 έτη.

Οι περισσότερες δυτικές πηγές εκτιμούν τον αριθμό των Ελλήνων της Αλβανίας γύρω στις 200.000-300,000 ενώ 189,000 μέλη των Αλβανών μεταναστών στην Ελλάδα (που αριθμούν συνολικά 442,000-600,000) δηλώνουν ελληνικής καταγωγής.
Ερτ Μάιτενς

Ο Ερτ Μάιτενς (φλαμανδικά: Aert Mijtens, Βρυξέλλες, 1541 - Ρώμη, 1602) ήταν Φλαμανδός ζωγράφος της Αναγέννησης.
Γιώργος Φωτιάδης

Ο Γιώργος Φωτιάδης (1872-1909) ήταν Έλληνας λογοτέχνης που ασχολήθηκε με το δοκίμιο, το μυθιστόρημα και τη συγγραφή θεατρικών έργων.
Hawker Hector

Το Hawker Hector ήταν βρετανικό μονοκινητήριο διπλάνο αεροσκάφος συνδέσμου/στρατιωτικής συνεργασίας το οποίο αναπτύχθηκε στα τέλη της δεκαετίας του 1930 για την RAF. Μικρός αριθμός τέτοιων αεροσκαφών αξιοποιήθηκε στην μάχη της Γαλλίας τον Μάιο του 1940.
Ποδοσφαιρικός Αθλητικός Όμιλος Καλού Χωριού Λεμεσού

O Ποδοσφαιρικός Αθλητικός Όμιλος Καλού Χωριού Λεμεσού (ή ΠΑΟΚ Καλού Χωριού) ήταν ποδοσφαιρική ομάδα με έδρα το Καλό Χωριό της Επαρχίας Λεμεσού.
Χοσβάιν φαν ντερ Βάιντεν

Ο Χοσβάιν φαν ντερ Βάιντεν (φλαμανδικά: Goswin van der Weyden (αναφέρεται και ως Goossen), 1455–1543) ήταν Φλαμανδός ζωγράφος της Αναγέννησης, ο οποίος δραστηριοποιήθηκε στην Αμβέρσα.
Βιτ Γιέντλιτσκα

Ο Βιτ Γιέντλιτσκα ("Vít Jedlička") είναι Τσέχος πολιτικός του κόμματος των Ελευθέρων Πολιτών. Είναι ο ιδρυτής του μη-αναγνωρισμένου μικροέθνους της Λιβερλανδίας, το οποίο ανακήρυξε στις 13 Απριλίου 2015, εκμεταλλευόμενος την συνοριακή διαμάχη ανάμεσα στην Κροατία και τη Σερβία. Έχει κρατηθεί δύο φορές για διάστημα λιγότερο της μίας ημέρας από τις κροατικές αρχές.

Κατηγορία:Τσέχοι πολιτικοί
Πρώτη Αυστριακή Δημοκρατία

Η Δημοκρατία της Αυστρίας (γερμανικά: Republik Österreich), στην ιστοριογραφία Πρώτη Αυστριακή Δημοκρατία (Erste Republik), ήταν ένα κράτος που υπήρχε την περίοδο μεταξύ της υπογραφής της Συνθήκης του Αγίου Γερμανού, το Σεπτέμβριο του 1919, και της ίδρυσης του Ομοσπονδιακού Κράτους της Αυστρίας, το 1934. Η περίοδος αυτή σημαδεύτηκε από τις βίαιες συγκρούσεις των αριστερών και των δεξιών παρατάξεων και οδήγησε στην Ιουλιανή Εξέγερση του 1927 και στον Αυστριακό Εμφύλιο Πόλεμο.
Πόλα Νέγκρι

Η Πόλα Νέγκρι ("Pola Negri", 3 Ιανουαρίου 1897 - 1 Αυγούστου 1987), γεννημένη Μπάρμπαρα Απολόνια Χάλουπιετς ("Barbara Apolonia Chałupiec"), ήταν Πολωνή ηθοποιός η οποία έγινε παγκοσμίως γνωστή την εποχή του βουβού κινηματογράφου και της χρυσής εποχής του Χόλιγουντ για τους τραγικούς και femme fatale ρόλους της. Ήταν ο πρώτος Ευρωπαίους ηθοποιός που προσκλήθηκε στο Χόλιγουντ. Η καριέρα της περιελάμβανε επίσης παραστάσεις σε θέατρο και βοντβίλ, μπαλέτο, δισκογραφική δουλειά και ήταν επίσης και συγγραφέας.
ΕΝΑΠ Πάφου

Η ΕΝΑΠ Πάφου ήταν κυπριακή ποδοσφαιρική ομάδα από την Πάφο. Είχε δύο συμμετοχές στη Δ΄ κατηγορία ποδοσφαίρου της Κύπρου. Έδρα της ομάδας ήταν το στάδιο ΓΣ Κόροιβος.
Ψηλά τα χέρια Χίτλερ

Το Ψηλά τα χέρια Χίτλερ είναι ελληνική δραματική-κωμική ταινία του 1962, σε σκηνοθεσία Ροβήρου Μανθούλη και σε σενάριο Διονύση Μήλα. Πρωταγωνιστούν οι Θανάσης Βέγγος, Βασίλης Διαμαντόπουλος, Σπύρος Καλογήρου και Μίρκα Καλατζοπούλου.

Η ταινία, ουσιαστικά, αποτελεί αφήγηση δύο φίλων, που συναντιόνται ύστερα από το τέλος της Κατοχής, σε μία εκδρομή. Κατά τη διάρκεια της Κατοχής, οι δυο φίλο Παναγής και Ανέστης συζούν και προσπαθούν, υπό τις αφόρητες συνθήκες της περιόδου να επιβιώσουν. Παράλληλα, δε θέλουν μπλεξίματα, ούτε με την αντίσταση, ενώ προσπαθούν να φύγουν για την Αίγυπτο.

Η ταινία κυκλοφόρησε το 1962 στις κινηματογραφικές αίθουσες, κόβοντας 31.630 εισιτήρια και τερματίζοντας 21η, ανάμεσα στις 68 ταινίες που κυκλοφόρησαν τη σεζόν 1961 - 1962. Η ταινία βραβεύθηκε από την Ένωση Κριτικών Κινηματογράφου, ως Καλύτερης Ταινίας και Καλύτερο Σενάριο. Επίσης, βραβεύθηκε και ο Θανάσης Βέγγος από την Ένωσης Ελλήνων κριτικών.
Άτλας Αγλαντζιάς

Ο Άτλας Αγλαντζιάς είναι κυπριακό αθλητικό σωματείο με έδρα την Αγλαντζιά της επαρχίας Λευκωσίας. Διατηρεί ποδοσφαιρική ομάδα ενώ παλαιότερα διατηρούσε και τμήματα ποδοσφαίρου σάλας και επιτραπέζιας αντισφαίρισης. Χρώματα της ομάδας είναι κόκκινο και το μπλε.
thumb|120px|Παλαιότερο έμβλημα του Άτλαντα.
Brilliantovaya ruka

Το Brilliantovaya ruka (ρωσικά: "Бриллиантовая рука", αγγλικά: The Diamond Arm) είναι σοβιετική κωμική ταινία του 1969, σε σκηνοθεσία Λέονιντ Γκαϊντάι και σε σενάριο του ίδιου του σκηνοθέτη, το οποίο το έγραψε σε συνεργασία με τους Γιάκοβ Κοστικόφσκι και Μόρις Σλομπότσκοι. Πρωταγωνιστούν οι Γιούρι Νικούλιν, Άντρεϊ Μιρόνοφ, Ανατόλι Παπάνοφ, Νόνα Μοριντιούκοφα και Σβετλάνα Σβετλιτσάναγια.

Η ταινία θεωρείται από πολλούς η καλύτερη κωμική ρωσική ταινία. Βασίστηκε σε πραγματικά γεγονότα: την προσπάθεια ενός Ελβετού διαρρήκτη, ο οποίος ήθελε να μεταφέρει κλεμμένα κοσμήματα κρυμμένα σε έναν ορθοπεδικό νάρθηκα. Πρόκειται για μια από τις πιο επιτυχημένες ταινίες στη Σοβιετική Ένωση καθώς έκοψε περισσότερα από εβδομήντα έξι εκατομμύρια εισιτήρια.
Ποδοσφαιρική Ομοσπονδία Επαρχίας Λευκωσίας

Η Ποδοσφαιρική Ομοσπονδία Επαρχίας Λευκωσίας (ΠΟΕΛ) είναι ποδοσφαιρική ομοσπονδία της επαρχίας Λευκωσίας στην Κύπρο. Ιδρύθηκε το 1958. Κάθε χρόνο διοργανώνει πρωτάθλημα και κύπελλο. Αποτελεί μία από τις 11 ομοσπονδίες του αγροτικού ποδοσφαίρου στην Κύπρο και είναι ιδρυτικό μέλος της Συνομοσπονδίας Τοπικών Ομοσπονδιών Κύπρου (ΣΤΟΚ).
Πίτερ ντε Κέμπενεϊρ

Ο Πίτερ ντε Κέμπενεϊρ (φλαμανδικά: Pieter de Kempeneer, αποκαλούμενος Πέδρο Καμπάνια (ισπ. Pedro Campaña), (1503–1586) ήταν Φλαμανδός ζωγράφος της περιόδου της Αναγέννησης, ο οποίος δραστηριοποιήθηκε κατά κύριο λόγο στην Ιταλία και στην Ισπανία (εξ ού και η μετονομασία του), αποδιδόμενο στα γαλλικά ως Champaigne, ενώ ήταν γνωστός και ως Πέτερ φαν ντε Φέλντε (Peter van de Velde).
Διπλό σκάκι

400px|μικρογραφία|δεξιά|upright=1.95|Παράταξη εκκίνησης στο Διπλό σκάκι.
Το Διπλό σκάκι ("Double Chess") είναι σκακιστική παραλλαγή που εφηύρε ο Julian S. Grant Hayward το 1916. Το παιχνίδι παίζεται σε σκακιέρα 12×16 και ο κάθε παίκτης έχει στον έλεγχό του δύο πλήρεις στρατούς τοποθετημένους τον έναν δίπλα στον άλλον.
Αρχιεπισκοπή Ρωσικών Ορθόδοξων Εκκλησιών Δυτικής Ευρώπης

Η Αρχιεπισκοπή Ρωσικών Ορθόδοξων Εκκλησιών Δυτικής Ευρώπης (, ) είναι μητρόπολη με ειδικό καθεστώς ως μέρος του Πατριαρχείου Μόσχας, η οποία ακολουθεί την Ρωσική Ορθόδοξη παράδοση, με έδρα το Παρίσι, ενώ διαθέτει ενορίες σε όλη την Ευρώπη, με επίκεντρο κυρίως την Γαλλία. Η Εξαρχία σε ορισμένες περιπτώσεις αναφέρεται ως "Rue Daru", λόγω της ομώνυμης οδού, όπου ο Καθεδρικός Ναός της ευρίσκεται.
Got Live If You Want It!

Το Got Live If You Want It! είναι το πρώτο, ζωντανά ηχογραφημένο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 10 Δεκεμβρίου του 1966 μέσω της δισκογραφικής εταιρείας "London" στις Ηνωμένες Πολιτείες, αλλά δεν εκδόθηκε ποτέ στην Μεγάλη Βρετανία.. Στην πατρίδα του συγκροτήματος κυκλοφόρησε μέσω της "Decca" το ομώνυμο ΕΡ και όχι η πλήρης έκδοση του άλμπουμ.

Τα μέλη των Rolling Stones δεν έμειναν ικανοποιημένα από το άλμπουμ, του οποίου η κυκλοφορία πραγματοποιήθηκε ως υποχρέωση του σχήματος προς την "London Records". Οι ηχογραφήσεις του προέρχονταν από τις εμφανίσεις τους στο Νιούκασλ και το Μπρίστολ στις 1 και 7 Οκτωβρίου 1966, ενώ τα κομμάτια ""I've Been Loving You Too Long" και "Fortune Teller"" ήταν ηχογραφημένα στο στούντιο, με τον ήχο του κοινού να προστίθεται αργότερα.

Ο δίσκος έφθασε στην έκτη θέση του Billboard και βραβεύθηκε ως χρυσός.
Αλφόνσος Ε΄ της Πορτογαλίας

Ο Αλφόνσος Ε΄ της Πορτογαλίας ή Αλφόνσος ο Αφρικανός ("Afonso V de Portugal", Σίντρα, 15 Ιανουαρίου 1432 - 28 Αυγούστου 1481) μέλος του Οίκου των Αβίς, κλάδου των Καπετιδών της Πορτογαλίας ήταν Βασιλιάς της Πορτογαλίας και της Αλγκάρβε (1438 - 1481).
Ο Αλφόνσος Ε΄ ήταν δεύτερος αλλά μεγαλύτερος επιζήσας γιος και διάδοχος του Εδουάρδου της Πορτογαλίας και της Ελεονώρας των Τρασταμάρα, κόρης του Φερδινάνδου Α΄ της Αραγονίας. 
Ο Αλφόνσος Ε΄ ήταν ο πρώτος βασιλιάς της Πορτογαλίας που έγινε κυρίαρχος στο «"Βασίλειο των Αλγκάρβες"» στον πληθυντικό (1471), μέχρι εκείνη την χρονιά είχε την ονομασία «"Βασίλειο του Αλγκάρβε"». Τον 15ο αιώνα προστέθηκαν στο Πορτογαλικό στέμμα πολλές περιοχές στην βόρεια Αφρική σαν κατοχή του «"Βασιλείου του Αλγκάρβε"», επίσημα αποτελούσε ανεξάρτητο υποτελές βασίλειο στην νότια Πορτογαλία γύρω από το Στενό του Γιβραλτάρ.
Κουστοδία των Αγίων Τόπων

Η Κουστοδία των Αγίων Τόπων (Λατινικά: Custodia Terræ Sanctæ) είναι κουστοδικό προσευχητάριο του Φραγκισκανικού Τάγματος στα Ιεροσόλυμα, ιδρυθέν ως "Επαρχία των Αγίων Τόπων" το 1217 από τον Άγιο Φραγκίσκο της Ασσίζης, ο οποίος ήταν επίσης ιδρυτής του Φραγκισκανικού Τάγματος. Αποστολή του είναι η προστασία της "χάριτος των Αγίων Τόπων" των Αγίων Τόπων και της υπόλοιπης Μέσης Ανατολής, "αγιασθέντων από την παρουσία του Ιησού", καθώς και των προσκυνητών που τους επισκέπτονταν, εκ μέρους της Καθολικής Εκκλησίας. Η "Κουστοδική Κουρία" ηγείται από τον "Κούστο" Αδελφό Πιερμπαττίστα Πιτζαμπάλλα από το 2004, με την έγκριση της Αγίας Έδρας. Η έδρα της ευρίσκεται εντός του Μοναστηριού του Αγίου Σωτήρος, ένα Φραγκισκανικό μοναστήρι του 16ου αιώνα κοντά στη Νέα Πύλη εντός της Παλαιάς Πόλης Ιεροσολύμων στο Ισραήλ.

Η παρουσία των Φραγκισκανών στους Αγίους Τόπους χρονολογείται από το 1217 με τον Αδελφό Ελία ντα Κορτόνα ως Θρησκευτικό Λειτουργό. Το 1229, οι αδελφοί διέθεταν ένα μικρό οίκημα κοντά στον πέμπτο σταθμό της "Via Dolorosa". Το 1272, ο Σουλτάνος Μπαϊμπάρς της Αιγύπτου έδωσε άδεια στους Φραγκισκανούς να εγκατασταθούν στο Δειπνητήριο επί του Όρους Σιών. Η Κουστοδία, στην συνέχεια, έγινε γνωστή ως "Φύλακας του Όρους Σιών της Ιερουσαλήμ". Εγκατεστημένη από το 1309 στην Βηθλεέμ και τον Πανάγιο Τάφο μαζί με τους Κανονικούς Μοναχούς, το 1342 ανακηρύχτηκε επισήμως ως Κουστοδία των Αγίων Τόπων εις όνομα της Καθολικής Εκκλησίας μέσω των Παπικών βούλων "Gratiam agimus" και "Nuper charissimae" του Πάπα Κλήμη ΣΤ΄.

Μετά την πτώση του Βασιλείου της Ιερουσαλήμ το 1291, ο τίτλος του Λατίνου Πατριάρχη Ιεροσολύμων παραχωρήθηκε "ex officio" στην τοπική έδρα της Κουστοδίας στην Ρώμη, ενώ οι τελευταία συνέχισε την δράση της στους Αγίους Τόπους, συμπεριλαμβανομένης της επιτήρησης των χρησμών ιπποτών του Τάγματος του Παναγίου Τάφου κατά την περίοδο μεταξύ 1342-1489, έως ότου το αξίωμα του Μέγα Μάγιστρου παραχωρήθηκε στον Πάπα. Μετά την παλινόρθωση του Λατινικού Πατριαρχείου Ιεροσολύμων ως ενεργή επισκοπική έδρα το 1847, ο Πατριάρχης έφερε, πλέον, επιπλέον τον τίτλο του εκκλησιαστικού ηγέτη του τάγματος, τελικώς εκτοπίζοντας την Κουστοδία των Αγίων Τόπων ως Μέγα Προσευχητή του Τάγματος του Παναγίου Τάφου.

Η Κουστοδία των Αγίων Τόπων έχει επανειλημμένα εκφράσει την ανησυχία της αναφορικά με την επιβίωση των Χριστιανών στους Αγίους Τόπους, συμπεριλαμβανομένης της τεταμένης κατάστασης για τους Χριστιανούς στο υπόλοιπο της Μέσης Ανατολής.
Ιωάννης Β΄ της Πορτογαλίας

Ο Ιωάννης Β΄ της Πορτογαλίας ή Ιωάννης ο Τέλειος, (Πορτογαλική γλώσσα : "Joao II de Portugal", Λισαβώνα, 3 Μαΐου 1455 - 25 Οκτωβρίου 1495) μέλος του Οίκου των Αβίς ήταν Βασιλιάς της Πορτογαλίας και της Αλγκάρβε (1477 - 1495). Ο Ιωάννης Β΄ ήταν υιός του Αλφόνσου Ε΄ της Πορτογαλίας και της Ισαβέλλας της Κοΐμπρα κόρης του Πέτρου, δούκας της Κοΐμπρα. Παρέμεινε γνωστός για την αποκατάσταση της βασιλικής εξουσίας στην Πορτογαλία, νέα ανάπτυξη της Πορτογαλικής οικονομίας και ανανέωση των Πορτογαλικών εξερευνήσεων στην Ανατολή και την Αφρική.
NGC 72

Ο NGC 72 είναι ραβδωτός σπειροειδής γαλαξίας ο οποίος απέχει περίπου 320 εκατομμύρια έτη φωτός από το Ηλιακό Σύστημα και βρίσκεται στον αστερισμό Ανδρομέδα. Τον ανακάλυψε ο αστρονόμος R. J. Mitchell το 1855 και έχει φαινόμενο μέγεθος 13,5. Ανήκει στην Ομάδα γαλαξιών NGC 68.
Οδός Αιόλου

Η Οδός Αιόλου είναι οδική αρτηρία στο κέντρο της Αθήνας. Έλαβε το όνομα της από τον Αίολο, τον θεό των ανέμων, της αρχαίας ελληνικής μυθολογίας. Είναι μονόδρομος και αρχικά είχε φορά προς νότια, αλλά από το κλείσιμο της οδού Αθηνάς στα τέλη της δεκαετίας του 1990, μετά από ανάπλαση, το τμήμα βόρεια της οδού Λυκούργου είναι μονόδρομος με φορά βόρεια. Η οδός ξεκινά από την οδό Πελοπίδα, νότια της οδού Ερμού και καταλήγει στην οδό Πανεπιστημίου (Λεωφόρος Ελευθερίου Βενιζέλου). Βόρεια της οδού βρίσκεται η οδός Πατησίων (28ης Οκτωβρίου). Επί Τουρκοκρατίας βρισκόταν στη θέση της η «Αιολική Οδός» μιας και στο τέλος της βρίσκεται έως και σήμερα το Μνημείο των Ανέμων.
Γιάννης Αγγελάκης

Ο Γιάννης Αγγελάκης (Αθήνα, 1970 - Αθήνα, 30 Απριλίου 2016) ήταν Έλληνας κομμωτής, make-up artist και ηθοποιός.
Συμβούλιο Εργασίας και Άμυνας

Το Συμβούλιο Εργασίας και Άμυνας (ΣΕΑ) (ρωσικά: Совет труда и обороны), που καθιερώθηκε για πρώτη φορά ως "Συμβούλιο Άμυνας Εργατών και Αγροτών" τον Νοέμβριο 1918, ήταν ένας οργανισμός υπεύθυνος για την κεντρική διαχείριση της οικονομίας και παραγωγής στρατιωτικού υλικού στην Ρωσική Σοβιετική Ομοσπονδιακή Σοσιαλιστική Δημοκρατία και στο διάδοχο κράτος, την Σοβιετική Ένωση. Κατά τον Ρωσικό Εμφύλιο Πόλεμο του 1917 – 1922 το συμβούλιο χρησίμευσε ως “εθνικό οικονομικό μικρό υπουργικό συμβούλιο” έκτακτης ανάγκης, εκδίδοντας έκτακτα διατάγματα σε μια προσπάθεια να διατηρήσει την βιομηχανική παραγωγή για τον Ερυθρό Στρατό εν μέσω οικονομικής κατάρρευσης.

Το Συμβούλιο, η επιτροπή του Συμβουλίου Λαϊκών Επιτρόπων, περιλάμβανε ανάμεσα στο εκτελεστικό του όργανο κορυφαίους Μπολσεβίκους ηγέτες όπως οι Β.Ι. Λένιν, Λέον Τρότσκι και Ιωσήφ Στάλιν, οι οποίοι επέβλεπαν τον αναπτυσσόμενο επαγγελματικό μηχανισμό. Μετά το τέλος του Εμφυλίου Πολέμου το συμβούλιο μετονομάστηκε και ο οικονομικός σχεδιασμός του και ο ρυθμιστικός του ρόλος επεκτάθηκαν για να συμπεριλάβουν ολόκληρη την χώρα. Ως η πρώτη κεντρική αρχή οικονομικού σχεδιασμού στην Σοβιετική Ρωσία, το Συμβούλιο Εργασίας και Άμυνας χρησίμευσε ως θεσμικός πρόδρομος για την γνωστή Σοβιετική αρχή σχεδιασμού των μετέπειτα χρόνων, την Γκοσπλάν, που ξεκίνησε τον Αύγουστο του 1923 ως υποεπιτροπή του ΣΕΑ.
Σκάκι χιονοστιβάδας

Το Σκάκι χιονοστιβάδας ("Avalanche chess") είναι σκακιστική παραλλαγή που δημιούργησε ο Ραλφ Μπέτζα το 1977.
Ανδρέας Ζαφειρόπουλος

Ο Ανδρέας Ζαφειρόπουλος είναι Έλληνας επιχειρηματίας. Υπήρξε μεγαλομέτοχος και ισχυρός άνδρας της ΠΑΕ ΑΕΚ για έντεκα χρόνια, από το 1981 μέχρι το 1992. Σ' αυτό το διάστημα, παραχωρούσε κάποιες φορές την προεδρία και το μάνατζμεντ, αλλά πάντοτε κρατούσε τις μετοχές. Επί των ημερών του η ΑΕΚ κατέκτησε ένα κύπελλο (1982-83) και δύο πρωταθλήματα (1988-89 και 1991-92). Ωστόσο, και στις δύο περιπτώσεις, ο Ζαφειρόπουλος δεν έλαβε την ανάλογη αναγνώριση, καθώς το 1983 είχε δώσει την προεδρία στον εφοπλιστή Μιχάλη Αρκάδη, το 1989 στον επιχειρηματία νυχτερινών κέντρων Στράτο Γιδόπουλο και το 1992 στον Κώστα Γενεράκη.

Το 1992 πούλησε τις μετοχές της ΠΑΕ στο δίδυμο Δημήτρη Μελισσανίδη και Γιάννη Καρρά. Έκτοτε δεν έχει ασχοληθεί ενεργά με την ΑΕΚ, αλλά κατά καιρούς συμμετέχει σε διάφορες εκδηλώσεις και δράσεις της ομάδας.
Οδός Διονυσίου Αρεοπαγίτου

Η Οδός Διονυσίου Αρεοπαγίτου είναι πεζόδρομος, προσκείμενος στη νότια πλαγιά της Ακρόπολης των Αθηνών, στη συνοικία Μακρυγιάννη στην Αθήνα. Έλαβε το όνομα της από τον Διονύσιο Αρεοπαγίτη, τον πρώτο Αθηναίο που ασπάστηκε τον Χριστιανισμό από το κήρυγμα του Αποστόλου Παύλου, σύμφωνα με τις "Πράξεις των Αποστόλων".

Η οδός διατρέχει από την ανατολή προς τη δύση. Ξεκινά από τη Λεωφόρο Βασιλίσσης Αμαλίας κοντά στη Πύλη του Αδριανού και καταλήγει στον Λόφο του Φιλοπάππου, όπου συναντάται με την Οδό Αποστόλου Παύλου, την επέκταση του πεζοδρόμου γύρω από τον αρχαιολογικό χώρο της Ακρόπολης και της Αγοράς. Η οδός έχει μήκος περίπου 830 μέτρα.

Η οδός αρχικά χωροθετήθηκε το 1857 σε θέση πιο βόρεια από τη σημερινή της, μπροστά από το Ωδείο Ηρώδου του Αττικού. Επανασχεδιάστηκε και απέκτησε τη μορφή της το 1955 από τον αρχιτέκτονα Δημήτρη Πικιώνη, ο οποίος σχεδίασε επίσης τα πεζοδρομημένα μονοπάτια του αρχαιολογικού χώρου της Ακρόπολης. Η οδός πεζοδρομήθηκε το 2003.
NGC 4027

Ο NGC 4027 ή Arp 22 είναι ραβδωτός σπειροειδής γαλαξίας ο οποίος απέχει περίπου 83 εκατομμύρια έτη φωτός από το Ηλιακό Σύστημα και βρίσκεται στον αστερισμό Κόρακα. Επίσης είναι ιδιόμορφος γαλαξίας διότι οι βραχίονές του είναι ασύμμετροι. Αυτό πιθανόν να οφείλεται σε σύγκουσή του με άλλον γαλαξία στο παρελθόν. Ανήκει στην Ομάδα γαλαξιών NGC 4038, στην οποία περιλαμβάνονται επίσης οι περίφημοι Γαλαξίες Κεραίες. Απέχει περίπου 75 εκατομμύρια έτη φωτός από το Ηλιακό Σύστημα και έχει διάμετρο της τάξεως των 70.000 ετών φωτός.
NGC 5705

Ο NGC 5705 είναι σπειροειδής γαλαξίας στον αστερισμό Παρθένο. Ανήκει σε μικρή ομάδα γαλαξιών στην οποία περιλαμβάνονται επίσης οι NGC 5691, NGC 5713 και NGC 5719. Βάσει διαφορετικών μετρήσεων εκτιμάται πως απέχει από 19,6 μέχρι 27 εκατομμύρια παρσέκ από το Ηλιακό Σύστημα, ενώ το φαινόμενο μέγεθος του είναι 13,2. Τον ανακάλυψε ο Γάλλος αστονόμος Εντουάρ Στεφάν (Édouard Stephan) στις 17 Μαΐου 1884.
Ιωάννης Γ΄ της Πορτογαλίας

Ο Ιωάννης Γ΄ της Πορτογαλίας ή Ιωάννης ο Εποικιστής (Πορτογαλική γλώσσα : "Joao ΙΙΙ", 7 Ιουνίου 1502 - 11 Ιουνίου 1557) μέλος του Οίκου των Αβίς ήταν Βασιλιάς της Πορτογαλίας και της Αλγκάρβε (13 Δεκεμβρίου 1521 - 11 Ιουνίου 1557). Ο Ιωάννης Γ΄ ήταν μεγαλύτερος γιος και διάδοχος του Εμμανουήλ Α΄ της Πορτογαλίας και της Μαρίας της Αραγωνίας, οι παππούδες του από μητέρα ήταν οι Καθολικοί βασιλείς Φερδινάνδος Β΄ της Αραγωνίας και Ισαβέλλα Α΄ της Καστίλης. Στην εποχή του η Αυτοκρατορία της Πορτογαλίας επεκτάθηκε σημαντικά στην Ασία και την Αμερική με τον εποικισμό της Βραζιλίας. Συνέχισε την πολιτική της ενίσχυσης των εμπορικών Πορτογαλικών σταθμών στην Ινδία όπως την Γκόα, διατήρησε το μονοπώλιο σε εμπόριο μπαχαρικών όπως Γαριφαλόδενδρο και Μοσχοκάρυδο από τα νησιά Μολούκες γι΄αυτό πήρε τον τίτλο του "βασιλιά μπακάλη". Την εποχή του θανάτου του (1557) η Πορτογαλική αυτοκρατορία ήταν τόσο αχανής που έφτανε σε έκταση τα 4.000.000 τετραγωνικά χιλιόμετρα. Η Πορτογαλία έγινε η πρώτη Ευρωπαϊκή χώρα που ξεκίνησε εμπορικές επαφές με την Δυναστεία Μινγκ στην Κίνα και τους Μουρομάτσι στην Ιαπωνία. Παραμέλησε τις Πορτογαλικές αποικίες στην βόρεια Αφρική επειδή προτεραιότητες του ήταν το εμπόριο με την Ινδία και ο εποικισμός της Βραζιλίας. Στην Ευρώπη βελτίωσε σημαντικά τις σχέσεις του με τις περιοχές της Βαλτικής και την Ρηνανία με στόχο να κάνει περισσότερο ισχυρό το Πορτογαλικό εμπόριο.
Μαρία Φιοντόροβνα Αντρέγιεβα

Η Μαρία Φιοντόροβνα Αντρέγιεβα (ρωσικά: "Мари́я Фёдоровна Андре́ева", 4 Ιουλίου 1868 - 8 Δεκεμβρίου 1953) ήταν Σοβιετική ηθοποιός του θεάτρου και μέλος της διοίκησης του κατά την μπολσεβικική περίοδος. Το πραγματικό της όνομα ήταν Μαρία Φιοντόροβνα Γιουρκβσκάγια (ρωσικά: "Мари́я Фёдоровна Юрко́вская").
Ερρίκος της Πορτογαλίας

Ο Ερρίκος της Πορτογαλίας (Πορτογαλική γλώσσα : "Henrique I de Portugal", Λισαβώνα, 31 Ιανουαρίου 1512 - 31 Ιανουαρίου 1580) ήταν Καρδινάλιος της Καθολικής Εκκλησίας, Βασιλιάς της Πορτογαλίας και της Αλγκάρβε (1578 - 1580). Προερχόταν από τον Οίκο των Αβίς, πλάγιο κλάδο των Καπετιδών-Πορτογαλίας. Ο Ερρίκος ήταν τρίτος γιος του Εμμανουήλ Α΄ της Πορτογαλίας και της Μαρίας των Τρασταμάρα κόρης του Φερδινάνδου Β΄ βασιλιά της Αραγωνίας.
Λεωφόρος Κωνσταντινουπόλεως

Η Λεωφόρος Κωνσταντινουπόλεως έλαβε το όνομά της από την πρωτεύουσα της Βυζαντινής Αυτοκρατορίας και είναι λεωφόρος στα δυτικά προάστια της Αθήνας. Συνδέει το δυτικό τμήμα του Αγίου Ιωάννη Ρέντη κοντά στον Πειραιά με το βόρειο τμήμα των Σεπολίων, από τα οποία μέσω άλλης οδού συνδέεται με το Καματερό. Το δυτικό της τμήμα έχει αρκετές λωρίδες κυκλοφορίας και το ανατολικό της τμήμα είναι αστική οδός, ενώ το υπόλοιπο τμήμα είναι μια κύρια οδική αρτηρία η οποία χρησιμοποιείται για τη πρόσβαση με την οδό Καλλιρόης, η οποία συνδέεται με τη Λεωφόρο Βουλιαγμένης και με τη Λεωφόρο Βασιλέως Κωνσταντίνου, και έτσι συνδέονται τα δυτικά προάστια της Αθήνας με τα νότια, παρακάμπτοντας το κέντρο. Έχει μήκος περίπου 7,5 χιλιόμετρα.
Get What You Deserve

Get What You Deserve είναι ο τίτλος του έκτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιανουάριο του 1994 μέσω της δισκογραφικής εταιρείας "SPV/Steamhammer".

Οι ηχογραφήσεις του δίσκου πραγματοποιήθηκαν το φθινόπωρο του 1993 στο "T&T Studio" του Γκελζενκίρχεν, με παραγωγό τον Βολφ Στακ. Το εξώφυλλο του αντικαταστάθηκε μετά την αρχική έκδοση του άλμπουμ, από μία φωτογραφία των μελών του συγκροτήματος, αφού θεωρήθηκε ακραίο.

Οι κριτικές για το άλμπουμ υπήρξαν ανάμεικτες, αφού το "AllMusic" το βαθμολόγησε με 1,5 / 5 και το "Sputnik Music" με μέσο όρο βαθμολογιών 2,9 / 5, αλλά το "Metal Archives" με 78% και το "Metal Storm" με 7,1 / 10.
Η γέφυρα των κατασκόπων

Η γέφυρα των κατασκόπων (αγγλικά: Bridge of Spies) είναι αμερικανική - γερμανική ιστορική ταινία του 2015, σε σκηνοθεσία Στίβεν Σπίλμπεργκ και σε σενάριο Ματ Τσάρμαν και αδελφών Κοέν. Πρωταγωνιστούν οι Τομ Χανκς, Μαρκ Ράιλανς, Έιμι Ράιαν και Σεμπάστιαν Κοχ. Η ταινία βασίζεται στην κατάρριψη του U2 από τους Σοβιετικούς και ό,τι ακολούθησε, κατά τη διάρκεια του Ψυχρού Πολέμου. Με την ταινία να επικεντρώνεται στον δικηγόρο Τζέιμς Ντόναβαν, που στάλθηκε στην Ευρώπη, ώστε να διαπραγματευτεί την ανταλλαγή κρατουμένων.

Ο αρχικός τίτλος της ταινίας ήταν "St. James Place". Τα γυρίσματα έλαβαν χώρα στο Μπρούκλιν της Νέας Υόρκης και η παραγωγή συνεχίστηκε στο Πότσδαμ, στα Babelsberg Studios. Η ταινία κυκλοφόρησε στους κινηματογράφους στις 16 Οκτωβρίου του 2015, από την Touchstone Pictures, στη Βόρεια Αμερική, κι από την 20th Century Fox, σε άλλες περιοχές. Γενικότερα, η ταινία έλαβε πολύ καλές κριτικές, για τη σκηνοθεσία της, το σενάριο, την υποκριτική, τη μουσική και, γενικότερα, την παραγωγή της. Ενώ σημείωσε επιτυχία στο box office, με εισπράξεις να αγγίζουν $165,5 εκατομμύρια, παγκοσμίως. Η ταινία έλαβε, επίσης, τρεις υποψηφιότητες για Όσκαρ, μία για Όσκαρ Καλύτερης Ταινίας και μία για Όσκαρ Καλύτερου Πρωτότυπου Σεναρίου, κερδίζοντας τελικά Όσκαρ Β' Ανδρικού Ρόλου, το οποίο έλαβε ο Μαρκ Ράιλανς, στον ρόλο του ως Ρούντολφ Άμπελ.
Λεωφόρος Βασιλέως Κωνσταντίνου

Η Λεωφόρος Βασιλέως Κωνσταντίνου είναι κύρια οδική αρτηρία της Αθήνας, η οποία ξεκινά από το Παναθηναϊκό Στάδιο (ή Καλλιμάρμαρο) στην Οδό Ηρώδου Αττικού και καταλήγει στο ξενοδοχείο Χίλτον στη Λεωφόρο Βασιλίσσης Σοφίας. Διαθέτει διαχωριστική νησίδα με τρεις λωρίδες κυκλοφορίας ανά κατεύθυνση. Έλαβε το όνομα της από τον Βασιλιά Κωνσταντίνο Α΄ ο οποίος ήταν βασιλιάς της Ελλάδος τις περιόδους 1913-1917 και 1920-1922. Έχει μήκος περίπου 1,1 χιλιομέτρων.

Γνωστά κτήρια επί της οδού είναι το προαναφερθέν Στάδιο, η Εθνική Πινακοθήκη, το Εθνικό Ίδρυμα Ερευνών, το Ωδείο Αθηνών και το Ξενοδοχείο "«Χίλτον»" των Αθηνών.
Γιαν Μαντάιν

Ο Γιαν Μαντάιν (φλαμανδικά: Jan Mandijn αναφερόμενος και ως Jan Mandyn (περ. 1500, Χάαρλεμ –περ. 1560, Αμβέρσα) ήταν Φλαμανδός ζωγράφος της Αναγέννησης, ο οποίος αν και γεννήθηκε στην Ολλανδία δραστηριοποιήθηκε στην Αμβέρσα μετά το 1530.
Ακρωτήριο Ιασώνειον

To Ακρωτήριο Ιασώνειον () () () () είναι ακρωτήρι στην άκρη της ομώνυμης χερσονήσου (Ιασόνιο Άκρο), το οποίο βρίσκεται κοντά στα χωριά Çaytepe και Çaka (επίσημη ονομασία: Aziziye), της περιοχής Περσεμπέ (τουρκικά: Perşembe, πρώην Vona, η Βώνα) της Επαρχίας Ορντού, στις βορειοανατολικές ακτές της κεντρικής Τουρκίας, προς τον Εύξεινο Πόντο.
Τέοντοορ φαν Λόον

Ο Τέοντοορ φαν Λόον (φλαμανδικά: Theodoor van Loon, 1581 ή 1582, Έρκελενζ – 1649, Μάαστριχτ) ήταν Φλαμανδός ζωγράφος της περιόδου μπαρόκ.
Χαριλάου

Η Χαριλάου είναι συνοικία της Θεσσαλονίκης. 

Η περιοχή αγοράστηκε το 1919 από τον τραπεζίτη Επαμεινώνδα Χαρίλαο ο οποίος έκτισε κατοικίες και τις πουλούσε σε άστεγους και πρόσφυγες. Από αυτόν η περιοχή πήρε το όνομά της.
Από το 1920 αποτελεί ρώσικη παροικία.
Στην περιοχή βρίσκεται το Γήπεδο Κλεάνθης Βικελίδης (έδρα της ομάδας του Άρη).
Μαρκ Ράιλανς

Ο Ντέιβιντ Μαρκ Ράιλανς Γουότερς (αγγλικά: "David Mark Rylance Waters", 18 Ιανουαρίου 1960 - ) είναι Άγγλος ηθοποιός, σκηνοθέτης θεάτρου και θεατρικός συγγραφέας. Υπήρξε ο πρώτος καλλιτεχνικός διευθυντής στο Shakespeare's Globe, του Λονδίνου, μεταξύ το 1995 και το 2005. Το 2016 κέρδισε Όσκαρ Β' Ανδρικού Ρόλου και BAFTA Καλύτερου Υποστηρικτικού Ηθοποιού, για την ταινία του Στίβεν Σπίλμπεργκ, "Η γέφυρα των κατασκόπων" (2015). Το 2016 συμπεριλήφθηκε σε ετήσιο κατάλογο του περιοδικού Time με τις 100 προσωπικότητες με τη μεγαλύτερη επιρροή διεθνώς.

Ο Ράιλανς μετά την αποφοίτησή του από το Royal Academy of Dramatic Art, έκανε το ντεμπούτο του στο θέατρο το 1980, στο Citizens Theatre, της Γλασκώβης. Το 1994 για το "Πολύ κακό για το τίποτα" και το 2010 για το "Ιερουσαλήμ", κέρδισε το βραβείο Oliver Καλύτερου Ηθοποιού. Ενώ το 2008 για το "Boeing-Boeing", το 2010 για το "Ιερουσαλήμ" και το 2014 για το "Δωδέκατη Νύχτα" κέρδισε βραβείο Τόνι. Διακρίσεις έτυχε και για ρόλους του στην τηλεόραση: BAFTA Καλύτερου Ηθοποιού στην Τηλεόραση, για την τηλεταινία "The Government Inspector", ενώ έχει υπάρξει υποψήφιος για Έμμι, Χρυσή Σφαίρα, αλλά και BAFTA για τον ρόλο του στη σειρά "Wolf Hall".
Έμρε Τζαν

Ο Έμρε Τζαν (τουρκικά: "Emre Can", [ˈɛmrɛ ˈd͡ʒɑn], προφορά στη Γερμανία: Έμρε Τσαν, γεννημένος στις 12 Ιανουαρίου 1994) είναι τουρκικής καταγωγής Γερμανός επαγγελματίας ποδοσφαιριστής που αγωνίζεται στη Μπορούσια Ντόρτμουντ, ως δανεικός από τη Γιουβέντους, καθώς και στην εθνική Γερμανίας. Αγωνίζεται κυρίως στη θέση του κεντρικού χαφ, ενώ μπορεί να παίξει και ως αμυντικός μέσος, κεντρικός αμυντικός ή πλάγιος αμυντικός.
Λυσίστρατος ο Σικυώνιος

Ο Λυσίστρατος ο Σικυώνιος ήταν γλύπτης και αγαλματοποιός του 4ου αι π.Χ. από τη Σικυώνα. Ήταν νεότερος αδελφός του επίσης γλύπτη Λύσιππου και θεωρείται ότι αυτός επινόησε την τέχνη του καλουπιού από το πρόσωπο και τα μέλη του σώματος των ανθρώπων που ήθελε να κάνει άγαλμα. Οι υπάρχουσες αναφορές λένε ότι χρησιμοποιούσε σαν πρόπλασμα τον γύψο αλλά και το κερί. Σύµφωνα µε τον ιστοριογράφο Πλίνιο αναφέρεται ότι ο Λυσίστρατος για το πρώτο του γύψινο εκµαγείο χρησιµοποίησε απευθείας το όµορφο πρόσωπο ενός νέου άνδρα και αφού κατασκεύασε το θετικό αντίγραφο, το τελειοποίησε µε τη σµίλη.
NGC 4030

Ο NGC 4030 είναι σπειροειδής γαλαξίας ο οποίος απέχει περίπου 64 εκατομμύρια έτη φωτός από το Ηλιακό Σύστημα και βρίσκεται στον αστερισμό Παρθένο. Έχει γωνιακή έκταση 4,2' × 3,0', φαινόμενο μέγεθος 10,6 και είναι ορατός με μικρό τηλεσκόπιο ως ένα χαρακτηριστικό πλάτους 3 arcmin, περίπου 4,75° στα νοτιοανατολικά του αστέρα β Παρθένου. Παρατηρούμενος από την Γη ο γαλαξίας έχει κλίση 47,1°. Τον ανακάλυψε ο αστρονόμος Ουίλιαμ Χέρσελ την 1η Ιανουαρίου 1786.

Ταξινομείται ως SA(s)bc στο σχήμα μορφολογικής ταξινόμησης ντε Βοκουλέρ (De Vaucouleurs). Το εσωτερικό τμήμα του είναι μία σύνθετη δομή με πολλαπλούς βραχίονες, που εξελίσσεται σε ένα συμμετρικό μοτίβο με διπλούς βραχίονες πέρα από 49″ από τον πυτήνα. Η ηλικία της κεντρικής περιοχής εκτιμάται στα δύο δισεκατομμύρια χρόνια, όμως ο πυρήνας είναι ανενεργός.

Το 2007 ανιχνεύθηκε υπερκαινοφανής, ο οποίος ονομάσθηκε SN 2007aa και ήταν τύπου IIP Η θέση του ήταν 68″,5 βόρεια και 60″,8 ανατολικά του γαλαξιακού πυρήνα και πρόγονός του ήταν ένας ερυθρός γίγαντας που είχε 8,5–16,5 φορές την μάζα του Ήλιου.
Άμπραχαμ Γιάνσσενς

Ο Άμπραχαμ Γιάνσσενς ή Άμπραχαμ Γιάνσσεν ή Άμπραχαμ Γιάνσσενς φαν Νόισσεν (φλαμανδικά:Abraham Janssens I, Abraham Janssen I ή Abraham Janssens van Nuyssen (1575 – 1632) ήταν Φλαμανδός ζωγράφος, γνωστός κυρίως για τα μεγάλα θρησκευτικού ή μυθολογικού περιεχομένου έργα του, στα οποία είναι εμφανής η επιρροή του Καραβάτζιο. Ήταν ο κορυφαίος ζωγράφος ιστορικών θεμάτων στη Φλάνδρα πριν την επιστροφή του Πέτερ Πάουλ Ρούμπενς από την Ιταλία.
Προοδευτικό σκάκι

Το Προοδευτικό σκάκι ("Progressive chess") είναι παραλλαγή στο σκάκι στην οποία οι παίκτες, σε κάθε κίνησή τους παίζουν προοδευτικά μια επιπλέον σειρά κινήσεων. Το παιχνίδι ξεκινά με τα λευκά να κάνουν μία κίνηση, τότε τα μαύρα κάνουν δύο συνεχόμενες κινήσεις, τα λευκά απαντούν με τρεις, τα μαύρα με τέσσερις και ούτω καθεξής. Η παραλλαγή αυτή μπορεί να συνδυαστεί και με άλλες παραλλαγές, για παράδειγμα, όταν παίζονται παρτίδες κίρκου είναι συνήθως «προοδευτικές». Το προοδευτικό σκάκι θεωρείται κατάλληλο ιδιαίτερα για παρτίδες σκάκι δι' αλληλογραφίας χρησιμοποιώντας ηλεκτρονικό ταχυδρομείο ή κάποια άλλη αργή μέθοδο αλληλογραφίας, λόγω του σχετικά μικρού αριθμού των κινήσεων σε μια τυπική παρτίδα.
Νίκος Βετούλας

Ο Νίκος Βετούλας (γενν. 6 Φεβρουαρίου 1974) είναι Έλληνας πρώην διεθνής καλαθοσφαιριστής και νυν προπονητής. Είναι ο τωρινός προπονητής του Ιωνικού Νίκαιας.
Μαρία Λάσνιγκ

Η Μαρία Λάσνιγκ (γερμανικά: "Maria Lassnig") ήταν μια Αυστριακή καλλιτέχνης, γνωστή για τις ζωγραφισμένες αυτοπροσωπογραφίες της και της θεωρίας της «επίγνωσης του σώματος». Ήταν η πρώτη γυναίκα καλλιτέχνης που κέρδισε το Μεγάλο Αυστριακό Κρατικό Βραβείο, το 1988, ενώ απέκτησε και το μεγαλόσταυρο επιστημών και τέχνης το 2005. Η Λάσνιγκ έζησε και δίδαξε στη Βιέννη από το 1980 μέχρι το θάνατό της, το 2014.
Ιωάννης Α΄ της Καστίλης

Ο Ιωάννης Α΄ της Καστίλης (Ισπανικά: "Juan I de Castilla", 24 Αυγούστου 1358 - 9 Οκτωβρίου 1390) από τον Καστιλιανό Οίκο της Ιβρέας ήταν Βασιλιάς της Καστίλης και της Λεόν (1379 - 1390) από τον Οίκο της Τραστάμαρα, κλάδου του Οίκου της Ιβρέας. Ο Ιωάννης Α΄ ήταν μεγαλύτερος γιος και διάδοχος του Ερρίκου Β΄ της Καστίλης και της Ιωάννας-Εμμανουέλας των Ιβρέας-Καστίλης, κόρης του Ιωάννη-Εμμανουήλ πρίγκιπα της Βιγιένα, ήταν ο τελευταίος βασιλιάς της Καστίλης που έγινε η στέψη του με τον παραδοσιακό τρόπο.
Τζαμπλέ

μικρογραφία|Το ρωμαϊκό αμφιθέατρο της ΤζαμπλέΗ Τζαμπλέ (Αραβικά: جبلة; αρχαία Ελληνικά· τὰ Γάβαλα) είναι παραθαλάσσια πόλη της Μεσογείου στη δυτική ακτή της Συρίας. Αποτελεί το δεύτερο μεγαλύτερο αστικό κέντρο του Κυβερνείου της Λαττάκειας με πληθυσμό 78.163 κατοίκους (2010).
Ερρίκος Γ΄ της Καστίλης

Ο Ερρίκος Γ΄ της Καστίλης ή Ερρίκος ο Πάσχων (Μπούργος, "Enrique III de Castilla", 4 Οκτωβρίου 1379 - 25 Δεκεμβρίου 1406) μέλος του Οίκου της Τραστάμαρα κλάδου του Οίκου της Ιβρέας ήταν Βασιλιάς της Καστίλης (1390 - 1406). Ο Ερρίκος Γ΄ ήταν πρωτότοκος γιος και διάδοχος του Ιωάννου Α΄ της Καστίλης και της Ελεονώρα της Αραγωνίας μέλους του Οίκου της Βαρκελώνης, κόρης του Πέτρου Δ΄ βασιλιά της Αραγωνίας. Ο νεώτερος αδελφός του Φερδινάνδος Α΄ της Αραγωνίας έγινε αργότερα βασιλιάς της Αραγωνίας.
Ρόμπερτ Μενάσε

Ο Ρόμπερτ Μενάσε (γερμανικά: "Robert Menasse") είναι ένας Αυστριακός συγγραφέας, γεννημένος στις 21 Ιουνίου 1954 στη Βιέννη. 

Σπούδασε στη Βιέννη, το Σάλτσμπουργκ και τη Μεσσήνη γερμανική φιλολογία, φιλοσοφία και πολιτικές επιστήμες και, το 1976, υπήρξε συνιδρυτής του βιεννέζικου φοιτητικού περιοδικού «Κεντρικό όργανο γύρω από τη διάχυση Γερμανιστών». Έλαβε το διδακτορικό του το 1980 έχοντας συγγράψει το έργο «Ο τύπος του αουτσάιντερ στο λογοτεχνικό κόσμο. Χρησιμοποιώντας το παράδειγμα του Χέρμαν Σρούρερ».

Μεταξύ του 1981 και του 1988 ο Μενάσε εργάστηκε ως λέκτορας στο Ινστιτούτο Λογοτεχνικής Θεωρίας του Πανεπιστημίου του Σάο Πάολο της Βραζιλίας. Συνέχισε την καριέρα του ως ανεξάρτητος αρθρογράφος, σχολιαστής και μεταφραστής μυθιστορημάτων από τα πορτογαλικά στα γερμανικά.

Το πρώτο του μυθιστόρημα «Αισθησιακή βεβαιότητα», που δημοσιεύθηκε το 1988, αποτελεί μια ημιαυτοβιογραφική ιστορία Αυστριακών που ζουν εξόριστοι στη Βραζιλία. Το περιοδικό «Λιτερατούρ ουντ Κριτίκ» δημοσίευσε το πρώτο του ποίημα το 1989. Μετέπειτα μυθιστορήματά του ήταν το «Φτερά από πέτρα» (1991, ISBN 0-7145-4295-4), το «Ανάστροφη ώθηση» (1995) και το «Η απέλαση από την κόλαση» (2001). Το 1990 ο Ρόμπερτ Μενάσε ήταν ο πρώτος συγγραφέας που τιμήθηκε με το Βραβείο Χάιμιτο φον Ντότερερ. Μετά την επιστροφή του στην Ευρώπη από τη Βραζιλία, έζησε κυρίως στις πόλεις του Βερολίνου, της Βιέννης και του Άμστερνταμ. Σήμερα ζει στη Βιέννη μαζί με την οικογένειά του.

Το γλωσσικό ύφος του Μενάσε είναι μερικές φορές παιχνιδιάρικο και άλλες φορές διακριτικά σαρκαστικό. Επαναλαμβανόμενα θέματα στα μυθιστορήματά του είναι η μοναξιά και η αποξένωση εντός των ανθρώπινων σχέσεων. Στα έργα του επικρίνει συχνά τη λανθάνουσα μορφή του αντισημιτισμού, που εξακολουθεί να είναι διαδεδομένη στο γερμανόφωνο κόσμο ακόμη και σήμερα.

Ο Ρόμπερτ Μενάσε έχει επίσης γράψει ορισμένα δοκίμια για την Αυστρία (ειδικά για την αυστριακή εθνική ταυτότητα και ιστορία), όπως το «Γη χωρίς ακίνητα» (1992). Έχει γράψει ακόμη και σχετικά με το μέλλον της Ευρώπης και της Ευρωπαϊκής Ένωσης, επικρίνοντας τάσεις επανεθνικοποίησης (ειδικά στη Γερμανία, αλλά και αλλού) και αντιευρωπαϊκά κινήματα. Από το 2011 ο Μενάσε έχει υπό την επιμέλειά του ένα συγγραφικό πρόγραμμα σε ένα παγκόσμιο ίδρυμα στη Σρι Λάνκα.
Elsevier

O Elsevier B.V. (ˈɛlzəviːr) είναι εταιρεία ακαδημαϊκών εκδόσεων που εκδίδει επιστημονικά έργα. είναι τμήμα του RELX Group (γνωστό έως το 2015 ως Reed Elsevier). Έχοντας τη βάση της στο Άμστερνταμ, η εταιρεία λειτουργεί στο Ηνωμένο Βασίλειο, στις ΗΠΑ, στο Μεξικό, την Βραζιλία, την Ισπανία, την Γερμανία και αλλού.

Τα κυρίαρχα προϊόντα της εταιρείας είναι επιστημονικά περιοδικά όπως το "The Lancet" και το "Cell", βιβλία όπως το "Gray's Anatomy", τη συλλογή ηλεκτρονικών περιοδικών ScienceDirect, το "Trends" και την σειρά περιοδικών "Current Opinion", όπως και την online citation βάση δεδομένων Scopus.

Το Elsevier δημοσιεύει ετησίως σχεδόν 400.000 άρθρα σε 2.500 περιοδικά. Τα αρχεία του περιέχουν 13 εκατομμύρια έγγραφα και 30.000 e-books. Οι συνολικές ετήσιες ανακτήσεις φθάνουν περίπου 900 εκατομμύρια.

Το 2015, ο Elsevier ανέφερε περιθώριο κέρδους 37% σε πρόσοδους £2.070δις. Τα μεγάλα περιθώρια κέρδους του Elsevier και ιδιαίτερα οι πρακτικές του σε ζητήματα copyright υπέστησαν βαριά κριτική από ερευνητές.
Η Συναυλία των Αγγέλων

Η Συναυλία των Αγγέλων είναι ελαιογραφία του Έλληνα ζωγράφου, Δομήνικου Θεοτοκόπουλου, που δημιουργήθηκε το 1608 κατά τη διάρκεια της τελευταίας του περιόδου στο Τολέδο της Ισπανίας. Εκτίθεται στην Εθνική Πινακοθήκη της Αθήνας.
Ερρίκος Δ΄ της Καστίλης

Ο Ερρίκος Δ΄ της Καστίλης ή Ερρίκος ο Ανίκανος ("Enrique IV de Castilla", Βαγιαδολίδ, 5 Ιανουαρίου 1425 - 11 Δεκεμβρίου 1474), μέλος του Οίκου της Τραστάμαρα κλάδου του Οίκου της Ιβρέας ήταν Βασιλιάς της Καστίλης και της Λεόν (1454 - 1474). Ο Ερρίκος Δ΄ της Καστίλης ήταν γιος και διάδοχος του Ιωάννη Β΄ της Καστίλης και της Μαρίας των Τραστάμαρα, κόρης του θείου του Φερδινάνδου Α΄ της Αραγωνίας. Στην εποχή του η δύναμη των ευγενών αυξήθηκε και το έθνος του έγινε περισσότερο επικεντρωτικό, εκτόπισε την μεγαλύτερη αδελφή του Ελεονώρα, πριγκίπισσα των Αστουριών και ορίστηκε διάδοχος του θρόνου και πρίγκιπας των Αστουριών.
Έμπασσυ σκάκι

Το Έμπασσυ σκάκι ("Embassy chess") είναι σκακιστική παραλλαγή, που δημιουργήθηκε το 2005 από τον Κέβιν Χιλ, η οποία δανείστηκε την παράταξη εκκίνησης από το Μεγάλο σκάκι και την προσάρμοσε σε σκακιέρα 10×8.

Το Έμπασσυ σκάκι είναι ελεύθερη και μη εμπορική παραλλαγή στο Τυχαίο σκάκι του Καπαμπλάνκα, που παίζεται με δύο επιπλέον πιόνια για κάθε πλευρά και δύο ανορθόδοξα κομμάτια, τον "στρατάρχη" ή "μάρσαλ" ("marshall") και τον "καρδινάλιο" ("cardinal").
Πλιάσα

Η Πλιάσα (αλβ: "Plasë") είναι χωριό του νομού Κορυτσάς της Αλβανίας εντός των ορίων του δήμου Μαλίκ. Βρίσκεται σε απόσταση 8 χιλιομέτρων από την πόλη της Κορυτσάς.
Αστέρας άνθρακα

Αστέρας άνθρακα ("carbon star") ονομάζεται κάθε ψυχρός ερυθρός αστέρας του οποίου η ατμόσφαιρα περιέχει περισσότερο άνθρακα από ό,τι οξυγόνο. Τα δύο αυτά στοιχεία ενώνονται χημικώς στα ανώτερα στρώματα του αστέρα, σχηματίζοντας μονοξείδιο του άνθρακα, και αν ο άνθρακας υπερτερεί, τότε όλο το οξυγόνο της αστρικής ατμόσφαιρας καταναλώνεται, αφήνοντας άτομα άνθρακα να συνδυασθούν μεταξύ τους, δίνοντας στον αστέρα μία «αιθαλώδη» ατμόσφαιρα και ζωηρό κόκκινο χρώμα, παρόμοιο με του ρουμπινιού.

Στους συνήθεις αστέρες (όπως είναι ο Ήλιος), η ατμόσφαιρα είναι πλουσιότερη σε οξυγόνο, παρά σε άνθρακα. Τέτοιοι αστέρες, όταν είναι αρκετά ψυχροί ώστε να σχηματίζουν μονοξείδιο του άνθρακα, αποκαλούνται «αστέρες πλούσιοι σε οξυγόνο».

Οι αστέρες άνθρακα έχουν πολύ ξεχωριστά φασματικά χαρακτηριστικά και αναγνωρίσθηκαν ως ξεχωριστός τύπος από τα φάσματά τους από τον Άντζελο Σέκι κατά τη δεκαετία του 1860, στις απαρχές της αστρονομικής φασματοσκοπίας.
Διεθνές Αεροδρόμιο του Κρασνοντάρ

Το Διεθνές Αεροδρόμιο του Κρασνοντάρ (), επίσης γνωστό και ως Αεροδρόμιο Πασκόβσκυ (), (IATA: KRR, ICAO: URKK) είναι το κύριο αεροδρόμιο της πόλης Κρασνοντάρ στη νότια Ρωσία. Πρόκειται για διεθνές αεροδρόμιο το οποίο βρίσκεται 12 χλμ. ανατολικά της εν λόγω πόλης.

Είναι το μεγαλύτερο αεροδρόμιο της νότιας Ρωσίας καθώς και το ένατο πλέον πολυσύχναστο σε ολόκληρη την χώρα. Το 2015 πέρασαν από εκεί πανω από 3,1 εκατομμύρια επιβάτες. Διαθέτει τρεις τροχοδρόμους που μπορούν να υποστηρίξουν τους περισσότερους τύπους σύγχρονων επιβατηγών αεροσκαφών, καθώς και ελικόπτερα παντός τύπου. Η δυνατότητα εξυπηρέτησης επιβατών φθάνει τους 500 ανά ώρα για πτήσεις εσωτερικού και τους 200 ανά ώρα για διεθνείς πτήσεις.
Let It Bleed

Το Let It Bleed είναι το όγδοο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 5 Δεκεμβρίου του 1969 μέσω της δισκογραφικής εταιρείας "Decca", ενώ στις Ηνωμένες Πολιτείες εκδόθηκε μέσω της "London Records", όντας η δέκατη στούντιο κυκλοφορία τους στην αντίπερα όχθη του Ατλαντικού.

Αυτός ήταν ο πρώτος δίσκος του συγκροτήματος μετά την αποχώρηση του Μπράιαν Τζόουνς και ο πρώτος με τον Μικ Τέιλορ στην σύνθεση τους. Όπως και 
στον προκάτοχο του, την παραγωγή ανέλαβε ο Τζίμι Μίλερ και έχει το χαρακτηριστικό ότι και οι δύο πλευρές ξεκινούν με ένα "κλασικό" κομμάτι, αφού την πρώτη πλευρά ανοίγει το ""Gimme Shelter", ενώ την δεύτερη το "Midnight Rambler", τραγούδι που παρέμεινε στο set-list των ζωντανών τους εμφανίσεων για τέσσερις δεκαετίες. Επίσης, συμπεριλήφθηκε στον δίσκο η διασκευή στο "Love in Vain" του Ρόμπερτ Τζόνσον, ενώ ολοκληρωνόταν με το "You Can’t Always Get What You Want", στο οποίο συμμετείχε μία χορωδία υπό την καθοδήγηση του Τζακ Νίτσε και με την γκεστ συμμετοχή του κιμπορντίστα Αλ Κούπερ.

Το "Let It Bleed"" σκαρφάλωσε στην κορυφή των βρετανικών τσαρτ και την τρίτη θέση του Billboard στις Ηνωμένες Πολιτείες, για να βραβευθεί ως πλατινένιος δίσκος στην πατρίδα τους και διπλά πλατινένιος στις ΗΠΑ.

Οι κριτικές για τον δίσκο υπήρξαν ιδιαίτερα θετικές, με το "AllMusic" να του δίνει την άριστη βαθμολογία των πέντε αστέρων, το "Sputnik Music" μέσο όρο βαθμολογιών 4,3 / 5, το "Entertainment Weekly" το βαθμολόγησε με "Α", ο Mark Prindle με 9 / 10 και το "Rolling Stone" με 5 / 5.
Διεθνές Αεροδρόμιο του Σότσι

Το Διεθνές Αεροδρόμιο του Σότσι (, IATA: AER, ICAO: URSS) εξυπηρετεί την πόλη του Σότσι στις ακτές της Μαύρης Θάλασσας.

Είναι ανάμεσα στα δέκα μεγαλύτερα αεροδρόμια της Ρωσίας με επιβατική κίνηση της τάξεως των 2,4 εκατομμυρίων ετησίως. Αναγνωρίστηκε ως το καλύτερο περιφερειακό αεροδρόμιο στο τρίτο ετήσιο φόρουμ "Development of Russia and CIS airports – 2013".

Επίσης το αεροδρόμιο του Σότσι αποτέλεσε την κύρια πύλη πρόσβασης κατά την διάρκεια των 22ων Χειμερινών Ολυμπιακών Αγώνων. Από την 1η μέχρι και την 28η Φεβρουαρίου 2014 εξυπηρέτησε περισσότερους από 350.000 επιβάτες, καθώς και 2.800 τόνους αποσκευών.
Ανρί-Αλεξάντρ Ντελάντρ

O Ανρί-Αλεξάντρ Ντελάντρ ("Henri Alexandre Deslandres", 24 Ιουλίου 1853 – 15 Ιανουαρίου 1948) ήταν Γάλλος αστρονόμος, διευθυντής στο Αστεροσκοπείο των Παρισίων, που μελέτησε εντατικά τη συμπεροφορά της ηλιακής ατμόσφαιρας.
Διεθνές Αεροδρόμιο της Ουφά

Το Διεθνές Αεροδρόμιο της Ουφά (, , IATA: UFA, ICAO: UWUU) είναι το βασικό αεροδρόμιο της πόλης Ουφά, πρωτεύουσας της Δημοκρατίας του Μπασκορτοστάν στην Ρωσία.

Το 2013 εξυπηρέτησε 2.218.000 επιβάτες και ήταν το ένατο μεγαλύτερο αεροδρόμιο της χώρας καθώς και το μεγαλύτερο στο Ομοσπονδιακό Διαμέρισμα Βόλγα. Επίσης αποτελούσε την έδρα της Bashkirian Airlines.
Γυναίκες στα πρόθυρα νευρικής κρίσης

Οι Γυναίκες στα πρόθυρα νευρικής κρίσης είναι ισπανική ταινία του 1988 σε σκηνοθεσία και σενάριο του Πέδρο Αλμοδόβαρ.

Ήταν η ταινία που έκανε ευρέως γνωστό τον σκηνοθέτη.
Τέοντορ φον ντερ Πφόρτεν

Ο Τέοντορ φον ντερ Πφόρτεν (γερμ. "Theodor von der Pfordten", 1873 - 1923) ήταν Γερμανός που πήρε μέρος στο πραξικόπημα της μπιραρίας.
Ερρίκος Β΄ της Καστίλης

Ο Ερρίκος Β΄ της Καστίλης (Ισπανικά : "Enrique II de Castilla", 13 Ιανουαρίου 1334 - 29 Μαΐου 1379) από τον Καστιλιανό Οίκο της Ιβρέα ήταν Βασιλιάς της Καστίλης (1366 - 1367 και 1369 - 1379) και ο ιδρυτής του Οίκου της Τραστάμαρα. Ο Ερρίκος Β΄ της Καστίλης ήταν νόθος γιος του Αλφόνσου ΙΑ΄ της Καστίλης και της ερωμένης του Ελεονώρα του Γουζμάν τέταρτης απογόνου του Αλφόνσου Θ΄ της Λεόν. Ήταν δίδυμος αδελφός του Φαδρίκε Αλφόνσου του Άρο και το πρώτο από τα παιδιά του ζεύγους που επέζησε μέχρι την ενηλικίωση.
Οι Τρεις Ηλικίες της Γυναίκας

Οι Τρεις Ηλικίες της Γυναίκας είναι ελαιογραφία του Γκούσταφ Κλιμτ, που ολοκληρώθηκε στην Αυστρία το 1905. Εκτίθεται στη Galleria Nazionale d'Arte Moderna στη Ρώμη της Ιταλίας.
Ζυλιέτ Μπινός

Η Ζυλιέτ Μπινός (γαλλικά: "Juliette Binoche" [ "ʒyljɛt binɔʃ"], 9 Μαρτίου 1964 - ) είναι Γαλλίδα ηθοποιός, καλλιτέχνης και χορεύτρια. Έχει εμφανιστεί σε πάνω από 40 ταινίες, κι έχει βραβευθεί από πολλά διεθνή φεστιβάλ, ενώ έχει εμφανιστεί και στο θέατρο, σε πολλές σκηνές. Κατάγεται από καλλιτεχνική οικογένεια, και ξεκίνησε από πολύ νωρίς να κάνει μαθήματα ηθοποιίας. Αρχικά, ξεκίνησε να δίνει παραστάσεις στο θέατρο και αργότερα άρχισε να συμμετέχει σε ταινίες, με τη δραματική ταινία του 1985, "Rendez-vous", να την κάνει γνωστή στη Γαλλία. Ενώ, η συμμετοχή της στην ταινία "Η αβάσταχτη ελαφρότητα του είναι", του 1988, να της χαρίζει διεθνή φήμη.

Η Μπινός δέχτηκε αργότερα πρόταση από τον Στίβεν Σπίλμπεργκ, να συμμετάσχει στο "Τζουράσικ Παρκ", αλλά αρνήθηκε, αντί αυτού πρωταγωνίστησε στην ταινία του Κριστόφ Κισλόφσκι, "Μπλε", η οποία την καταξίωσε και της χάρισε αρκετά βραβεία, όπως στο Φεστιβάλ Κινηματογράφου της Βενετίας, το Καλύτερης Ηθοποιού, και το Βραβείο Σεζάρ Καλύτερης Ηθοποιού. Το 1996, συμμετείχε στην ταινία "Ο Άγγλος ασθενής", η οποία της χάρισε Όσκαρ Β' Γυναικείου Ρόλου, στην ίδια κατηγορία τιμήθηκε και στα BAFTA, με το Φεστιβάλ Κινηματογράφου του Βερολίνου, να την τιμά με το βραβείο της Καλύτερης Ηθοποιού. Ενώ, για την ταινία "Chocolat", του 2000, υπήρξε υποψήφια για Όσκαρ Α' Γυναικείου Ρόλου.

Τη δεκαετία του 2000, συνέχισε τις επιτυχημένες εμφανίσεις της, τόσο σε γαλλόφωνες όσο και σε αγγλόφωνες ταινίες, σε μεγάλες ή και μικρές παραγωγές. Το 2010, τιμήθηκε με βραβείο Καλύτερης Ηθοποιού, στο Φεστιβάλ Καννών, για την ταινία "Γνήσιο αντίγραφο", του Αμπάς Κιαροστάμι. Αυτή η βράβευση, την κατέστησε τη μοναδική Ευρωπαία ηθοποιό, που βραβεύθηκε στην ίδια κατηγορία από τα τρία μεγάλα ευρωπαϊκά φεστιβάλ (Βενετίας, Βερολίνου, Καννών). Αξιόλογη πορεία σημείωσε και στον χώρο του θεάτρου, με την πιο μεγάλη της επιτυχία να είναι το 1998, στο "Naked" και το "Betrayal" του 2000, στο Μπρόντγουεϊ, ρόλος που της χάρισε μία υποψηφιότητα για βραβείο Tony. To 2008, ξεκίνησε να περιοδεύει με τον χορευτή Άκραμ Καν. Συχνά τα Μέσα την αποκαλούν "La Binoche".
Muddy Waters Live (At Mr. Kelly's)

Muddy Waters Live (At Mr. Kelly's) είναι ο τίτλος του ζωντανά ηχογραφημένου άλμπουμ του Αμερικανού blues καλλιτέχνη Muddy Waters, το οποίο κυκλοφόρησε τον Οκτώβριο του 1971 μέσω της δισκογραφικής εταιρείας "Chess Records".

Η ηχογράφηση του πραγματοποιήθηκε στο κλαμπ "Mr Kelly's" του Σικάγο, στις 11 και 12 Ιουνίου του 1971. Την παραγωγή του δίσκου ανέλαβε ο Ραλφ Μπέις, ενώ το συγκρότημα του Waters αποτελούνταν από τους κιθαρίστες Τζέιμς Μάντισον και Σάμι Λόχορν, τους αρμονίστες Τζέιμς Κότον και Πολ Όσερ, τον πιανίστα Πάιντοπ Πέρκινς, τον μπασίστα Κάλβιν Τζόουνς και το ντράμερ Γουίλι Σμιθ.

Τέσσερα από τα κομμάτια του δίσκου δεν είχαν συμπεριληφθεί σε άλλη κυκλοφορία, το ""Mud Cat", το "C.C. Woman", το οποίο ήταν μία διασκευή της επιτυχίας "C.C. Rider", το "What Is That She Got?" και το "Strange Woman", μια πιο βαριά και αργή εκτέλεση του "Mattie Mae". Τα "Blow Wind Blow" και "Country Boy" κυκλοφόρησαν σε μορφή σινγκλ, ενώ στον δίσκο συμπεριλήφθηκαν και οι διασκευές στα "You Don't Have to Go" του Jimmy Reed, "Stormy Monday Blues" του T-Bone Walker, "Nine Below Zero" του Sonny Boy Williamson II και "Boom Boom"" του John Lee Hooker.
Χάιντς-Χάραλντ Φρέντσεν

Ο Χάιντς-Χάραλντ Φρέντσεν (γεν. στο Μενχενγκλάντμπαχ της τέως Δυτικής Γερμανίας στις 18 Μαΐου του 1967) είναι Γερμανός οδηγός αγώνων. Αγωνίστηκε στη Φόρμουλα 1 απ' το 1994 μέχρι το 2003. Οι ομάδες για λογαριασμό των οποίων έτρεξε είναι η Ζάουμεπρ, η Τζόρνταν, η Γουίλιαμς κι η Προστ.
Λίμνη Μίλστατ

Η Λίμνη Μίλστατ (γερμανικά: "Millstätter See") είναι μια λίμνη στην Καρινθία της Αυστρίας.